**CSI: Peta**

Sažetak:

Ljetna škola Pete gimnazije svoj je put započela kao ljetna škola matematike sa željom da polaznici osvijeste gdje se sve i kako primjenjuje matematika u svakodnevnom životu. S godinama smo sve više uključivali ostale prirodoslovne predmete, a  osluškujući želje i interese naših polaznika ovogodišnju smo ljetnu školu odlučili posvetiti forenzici.

Potrudili smo se da predavanja budu raznolika i da obuhvate najbitnija područja forenzične znanosti, a posebno smo pažnju obratili na zablude i miskoncepcije koje učenici mogu steći gledajući brojne serije s temom forenzike i istraživanja mjesta zločina.

Tim profesora/mentora Pete osmislio je zločin koji se dogodio u prostorijama škole kao i aktivnosti kojima će učenici istraživati mjesto zločina i u konačnici otkriti počinitelja. Svaki je tim imao svoj zadatak, a svi su morali međusobno surađivati i učiti jedni od drugih kako bi prikupili potrebne dokaze. U opuštenoj i poticajnoj atmosferi družili smo se pet dana i povezali matematiku, kemiju, biologiju, fiziku, informatiku i psihologiju, vodeći računa da što vjernije rekonstruiramo sve etape u procesu rješavanja slučaja.